Përdorimi i Celularëve Gjatë Koncerteve
A e prish eksperiencën e koncerteve muzikore përdorimi i celularëve?
Admiruesit e muzikës janë të gatshëm t’u tregojnë miqve të tyre grupet që ata shkojnë të shohin në koncerte. Dhe kjo përfshin fotografitë dhe videot e bëra gjatë këtyre koncerteve, dhe të vendosurit e tyre në YouTube, Facebook, dhe faqe të tjera interneti. Por jo të gjithë janë të lumtur rreth kësaj. Telefonat inteligjentë po e prishin eksperiencën e të shkuarit në koncerte. Kështu thotë Andy Greene, një redaktor i revistës Rolling Stone. Ndodhi disa vite më parë, në një koncert të këngëtarit dhe kompozitorit Leonard Cohen, kur ai kuptoi se çfarë problemi ishin këto celularë. Në koncertet e muzikës pop, admiruesit shtyhen në rreshtin e parë për të marrë foto të turbullta dhe video të shfaqjeve të tyre të preferuara. Dhe zoti Greene nuk është i vetmi që po ankohet. Duke shkruajtur për blogun Village Voice, Maura Johnston rendit “gjashtë arsye pse telefoni juaj po ju prish eksperiencën në koncerte (juve dhe të tjerëve).” Ndër arsyet e saj? Ajo thotë se njerëzit nuk po dëgjojnë muzikën dhe nuk përfshihen në eksperiencën e koncertit për shkak të telefonave. Shumë grupe muzikore janë të pakënaqur rreth përdorimit të telefonave për të bërë fotografi ose rregjistruar video. Edhe në fushën e muzikës klasike, nxirren celularët gjatë një koncerti. Pianisti klasik, Krystian Zimerman, kohët e fundit ndaloi gjatë një shfaqjeje dhe u largua nga skena kur pa se dikush po e filmonte. Patjetër që shumë muzikantë e mirëpresin përdorimin e telefonave inteligjentë, si mënyrë marketingu për shfaqjet e tyre – sidomos artistët në fillim të karrierës së tyre, sipas zotit Mark Katz, autor i librit “Capturing Sound: How Technology Has Changed Music.” Edhe grupet e famshme janë të gatshme për të përdorur revolucionin e telefonave inteligjente si një mënyrë për të fituar më shumë para në shfaqjet e tyre, duke u bërë pjesë e aktivitetit të admiruesve të tyre në mediat sociale. Zonja Evie Nagy shkruan në lidhje me teknologjinë për revistën Billboard. Por, zoti Andy Greene i revistës Rolling Stone thotë se kjo thjesht nuk ia vlen, sidomos për audiencën.